Phoebe Cates

Phoebe Cates Kline (født Phoebe Belle Cates; 16. juli 1963), bedre kjent som Phoebe Cates, er en amerikansk filmskuespiller, modell og forretningskvinne. Hun er kjent for sine roller i flere filmer på 1980-tallet, spesielt Fast Times at Ridgemont High og Gremlins.

Tidlig liv 
Cates ble født i New York City i en familie med bakgrunn fra fjernsyn og Broadway. Hun er datter av Lily and Joseph Cates (opprinnelig "Joseph Katz"), som var en viktig og skapende ressurs på Broadway og en pioner innen fjernsyn, som hjalp til med programmet The $64,000 Question. Hennes avdøde onkel Gilbert Cates produserte utallige fjernsynprogrammer, ofte i samarbeid med Bill Cates' far, så vel som flere årlige Oscar-arrangementer. Hennes besteforeldre på farssiden var russiske jøder. Hennes besteforeldre på morssiden var kinesiske filippinere. Cates' mor var født i Shanghai, Kina.

Cates gikk på Hewitt School, the Professional Children's School og Juilliard School.
Da hun var ti år gammel ønsket hun å bli danser. Hun fikk et stipend for den amerikanske ballettskolen School of American Ballet, men etter en alvorlig kneskade da hun var 15, måtte hun gi opp dansekarrieren. Året etter begynte hun på en karriere som profesjonell modell, som var kortvarig, men vellykket. Cates likte likevel ikke modellindustrien. Hun sa at det var bare det samme om og om igjen, og etter en stund gjorde hun det bare for pengene.

Karriere 
Etter at hun avsluttet modellkarrieren, bestemte Cates seg for skuespill. Selv om hennes far selv var skuespiller, var han ikke entusiastisk til dette. Cates debuterte som skuespiller da hun var 17 år gammel med en rolle i  Paradise, hvor hun spilte Sarah og måtte opptre helt naken i filmen som hadde et plot lik The Blue Lagoon. I filmen sang hun gjennomgangsmelodien som ble spilt inn og utgitt som album med samme navn. I et intervju i 1982 fortalte hun at hun hadde trøbbel med bytte av karriere fordi hun som modell hadde vært oppmerksom på kamera, men i front av et filmkamera var hun ikke det. Cates beklaget senere at hun hadde deltatt i filmen og sa at hun hadde lært at hun ikke skulle gjøre en slik film igjen. Hennes medspiller Willie Aames fortalte at hun ikke ville ha noe å gjøre med filmen, at hun var opprørt over den, og at hun ikke ville promotere den sammen med ham.

I 1982 spilte Cates i Fast Times at Ridgemont High, som hadde det Rolling Stone beskrev som den mest minneverdige bikini-avkledningen i kino-historien. Hun ble sitert på å ha sagt at hun hadde hatt mer moro av filming enn på kino. Året etter spilte hun i sex-komedien Private School
hvor også Matthew Modine og Betsy Russell spilte, og hvor hun sang to sanger på filmens lydspor: "Just One Touch" og "How Do I Let You Know".

Senere i karrieren 
Cates' senere filmroller var mer beskjedne og stort sett rettet mot et yngre publikum, som de to  Gremlins filmene og filmen Drop Dead Fred fra 1991. Hun var avbildet på forsiden av tenåringsmagasiner som Seventeen, Tiger Beat og Teen Beat. I 1984 spilte hun i TV mini-serien Lace, basert på en novelle som Shirley Conran hadde skrevet. Hun spilte rollen Lili for å spille en annen karakter enn dem hun hadde gjort til da. Under hennes opptaksprøve ble forfatteren så imponert over hennes prestasjoner at han ønsket å engasjere henne der og da. Cates slet med å portrettere en bitter filmstjerne fordi tross hennes ufordelaktige personalitet ønsket Cates at publikum skulle sympatisere med henne. Hun leste ikke Conrans novelle som filmen var basert på, fordi hun ønsket ikke å ha en forutinntatt oppfatning. Hennes oppfatning av film var: "Which one of you bitches is my mother?", som ble kalt den beste setningen i fjernsynets historie av TV Guide i 1993.

I 1985 opptrådte Cates off-Broadway i Rich Relations, skrevet av David Henry Hwang fra Second Stage Theatre. I 1994 spilte hun i den faktabaserte romantiske komedie-drama-filmen Princess Caraboo.

Cates trakk seg tilbake fra opptredener i 1994 for å få mer tid til å oppdra sine barn. Hun returnerte til scenen i 2001 for en film, The Anniversary Party, for å gjøre sin venn og tidligere medspiller, Jennifer Jason Leigh, som også regisserte filmen, en tjeneste. Begge spilte i Fast Times At Ridgemont High.

Personlig liv 
Tidlig på 1980-tallet delte Cates en leilighet i Greenwich Village med sin daværende venn Stavros Merjosun. Hun hadde møtt ham første gang i 1979 sammen med familievennen Andy Warhol.

I 1983 under en opptaksprøve for en rolle (som forøvrig gikk til Meg Tilly) i The Big Chill møtte Cates skuespiller Kevin Kline for første gang, og hun ble romantisk  involvert i ham. De giftet seg i 1989, og hun forandret sitt navn til Phoebe Cates Kline. Paret flyttet så til Cates' hjemby, New York City, med deres to barn, sønnen Owen Joseph Kline og datteren, Greta Simone Kline. Både Owen og Greta opptrådte sammen med sine foreldre i filmen The Anniversary Party  fra 2001. Owen opptrådte også i filmen The Squid and the Whale  fra 2005", mens Greta satset på en musikkarriere under kunstnernavnet Frankie Cosmos.

I 2005 åpnet Cates sin egen boutique kalt Blue Tree på New Yorks Madison Avenue.

Filmografi

Film og fjernsyn

Referanser

Eksterne lenker 
 
 Blue Tree Cates's NY boutique website

Skuespillere fra USA
Personer fra New York City